( 26 ส.ค.48 ) นายมนตรี สินทวิชัย หรือ ครูยุ่น ส.ว.สุมทรสงคราม ในฐานะเลขาธิการมูลนิธิคุ้มครองเด็ก กล่าวถึง กรณีที่นายวัฒนา เมืองสุข รัฐมนตรีว่าการกระทรวงพัฒนาสังคมและความมั่นคงของมนุษย์ เสนอให้จัดสถานที่แข่งรถซิ่งว่า ขณะนี้ มีความสับสนในประเด็นต่างๆ ที่ถูกหยิบยกขึ้นมาพูด เพราะเป็นสิ่งที่ไม่ถูกด้วยตรรกะและเหตุผล สร้างความเดือดร้อนให้แก่ประชาชนทั่วไป ซึ่งผลร้ายที่ตามคือจะมีพฤติกรรมเลียนแบบ และการสร้างเงื่อนไขขึ้นมาต่อรองในสิ่งที่ต้องการไปเรื่อยๆ  ส.ว.สุมทรสาคร กล่าวด้วยว่า ทางออกในการแก้ปัญหา คือ ต้องพยายามดึงให้กลุ่มเด็กเหล่านี้ หันมาทำกิจกรรมที่สร้างสรรค์มากกว่าส่งเสริมในสิ่งที่ไม่ถูกต้อง ส่วนข้อเสนอให้เด็กห้ามออกจากบ้านหลังเวลา 22.00 น. นั้น เรื่องนี้ได้มีการพูดคุยมานาน และได้ข้อยุติไปแล้ว ซึ่งไม่สมควรนำมาเป็นประเด็นอีก
นายมนตรี สินทวิชัย ครูยุ่น ส.ว.สุมทรสงคราม ส.ว.สุมทรสาคร